Diari Oficial de la Generalitat Valenciana


Sumari del DOGV 5596, del 11-09-2007 (2007/10817)

Informació pública de l'alternativa tècnica presentada per Agustín Martínez Martínez, en nom i representació de la mercantil Urdema, SA, al Programa d'Actuació Integrada del Sector UB-3 del Pla General de Jacarilla.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5596

Data del DOGV
:   11-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10107


Data del document
:   20-08-2007

Organisme emissor
:   Urdema, SA

Tipus de document
:   Informació Pública

Descriptors 

:   * Jacarilla
    * pla d'urbanisme

Informació pública de l'alternativa tècnica presentada per Agustín Martínez Martínez, en nom i representació de la mercantil Urdema, SA, al Programa d'Actuació Integrada del Sector UB-3 del Pla General de Jacarilla. [2007/10493]  
El Ple de l'Ajuntament de Jacarilla, a instàncies de la citada mercantil, en la sessió que tingué lloc el dia 25 de maig de 2007 va acordar iniciar el procediment per a la gestió indirecta del sector UB-3 del Pla General de Jacarilla, aprovar les bases particulars reguladores del concurs per a la gestió indirecta i adjudicació del Programa d'Actuació Integrada mencionat. L'anunci de concurs va ser remés al Diari Oficial de la Unió Europea el 14 de juny de 2007.   
La Mercantil Urdema, SA, ha formulat Programa d'Actuació Integrada, acompanyada d'alternativa tècnica per al desenvolupament del sector UB-3 del pla general de Jacarilla.  
De conformitat amb els articles 134 i 126 de la Llei 16/2005, de 30 de desembre, de la Generalitat, Urbanística Valenciana (LUV), i l'article 293 del Decret 67/2006, de 12 de maig, del Consell, pel qua s'aprova el Reglament d'Ordenació i Gestió Territorial i Urbanística, es fa constar que els documents de l'alternativa tècnica sotmesos a informació pública són els següents:  
a) Pla Parcial del Sector UB-3 del Pla General de Jacarilla que regula detalladament l'ordenació del dit àmbit.  
b) Projecte d'urbanització del sector al·ludit que descriu les obres d'urbanització del sector.  
c) Còpia segellada de les sol·licituds dels informes sectorials a què es referix l'article 307 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística   
Els documents es troben protocol·litzats en la notària d'Antonio Artero García i R. Jorge Conde Ajado, amb residència i domicili en el carrer de Jose Antonio, 4, entresòl, 03730 Orihuela (Alacant). L'horari d'atenció pública a estos efectes és de 9.00 hores a 13.00 hores, de dilluns a divendres. De la mateixa manera, s'informa que, amb caràcter previ, es troba dipositada una còpia a l'Ajuntament de Jacarilla.  
En aplicació del que disposa l'article 134 de la Llei 16/2005, de 30 de desembre, de la Generalitat, Urbanística Valenciana (LUV), i concordants, se sotmet a informació pública l'esmentada alternativa tècnica per un termini d'un mes, comptat des de l'última publicació d'este anunci en el Diari Oficial de la Comunitat Valenciana. Durant este termini qualsevol persona podrà comparéixer a la notaria on es troba protocol·litzada l'alternativa tècnica, en dia hàbil de 9.00 hores a 13.00 hores, per a obtindre còpies a costa seua de l'acta de protocol·lització dels esmentats documents o sol·licitar que li l'exhibisquen, així com formular-hi al·legacions o suggeriments.  
Així mateix, es fa constar la possibilitat de consultar a l'Ajuntament de Jacarilla, en horari d'atenció al públic, les actuacions derivades de la documentació presentada, i presentar al·legacions perquè s'hi incorporen en els termes de l'article 295 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
Igualment, es fa constar que, prèviament, a la publicació d'este anunci i, en compliment de l'article 134.4 de la Llei 16/2005, de 30 de desembre, de la Generalitat, Urbanística Valenciana (LUV), s'ha procedit a efectuar l'avís de l'inici del procediment a tots els titulars de drets afectats per l'actuació proposada, que figuren en el Cadastre.  
Es fa saber que el present anunci es publica en atenció igualment a tots aquells titulars cadastrals o propietaris afectats que pogueren resultar desconeguts o les dades cadastrals dels quals resultaren erronis, complint el que disposa l'article 59.4 de la Llei 30/1992, del Règim Jurídic de les Administracions Públiques i del Procediment Administratiu Comú, per als interessats desconeguts o amb domicili ignorat, sense perjuí que l'avís als dits titulars s'efectue addicionalment per mitjà de publicació en el Butlletí Oficial de la Província d'Alacant, segons el que disposa l'article 296.4 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística.  
Jacarilla, 20 d'agost de 2007.- El representant de la Mercantil Urdema, SA: Agustín Martínez Martínez.